சிலாங்கூர்

சிலாங்கூர், (மலாய்:Selangor), மலேசியத் தீபகற்பத்தின் மேற்குக் கரையில் உள்ள ஒரு பெரிய மாநிலம் ஆகும். இதற்கு 'டாருல் இசான' அல்லது 'மனத்தூய்மையின் வாழ்விடம்' என்னும் அரபு மொழியில் நன்மதிப்பு அடைமொழியும் உண்டு. இந்த மாநிலத்தின் வடக்கே பேராக் மாநிலம்; தெற்கே நெகிரி செம்பிலான், மலாக்கா மாநிலங்கள் உள்ளன. கிழக்கே பகாங் மாநிலம் உள்ளது.

ஆகத் தெற்கே ஜொகூர் மாநிலம் உள்ளது. சிலாங்கூர் மாநிலத்தில் தான் மலேசியத் தலைநகர் கோலாலம்பூர் கூட்டரசு பிரதேசம், மலேசியக் கூட்டரசு நிர்வாக மையமான புத்ராஜெயா போன்றவை இருந்தன.(சிலாங்கூர் மாநில வரைபடத்தைப் பார்க்கவும்.).

சிலாங்கூர் மாநிலத்தின் தலைநகரமாக சா ஆலாம் விளங்குகின்றது. மாநிலத்தின் அரச நகரம் கிள்ளான். மற்றொரு பெரிய புறநகர்ப் பகுதியாக பெட்டாலிங் ஜெயா இருக்கின்றது. பெட்டாலிங் ஜெயாவிற்கு 2006 ஜூன் 20-இல் மாநகர் தகுதி வழங்கப்பட்டது. மலேசியாவிலேயே மிகவும் பணக்கார மாநிலமாகவும், மிகவும் வளர்ச்சி பெற்ற மாநிலமாகவும் சிலாங்கூர் மாநிலம் புகழ் பெற்று விளங்குகின்றது.

கிள்ளான் பள்ளத்தாக்கு நவீன மயமாகி வருவதால், சிலாங்கூர் மாநிலம் மிகத் துரிதமான வளர்ச்சி பெற்று வருகிறது. இந்த மாநிலத்தின் நெடுஞ்சாலைகளும், போக்குவரத்து வசதிகளும் மிகச் சிறப்பான உள்கட்டமைப்புகள் கொண்டவை. மலேசியாவிலேயே அதிகமான மக்கள்தொகை கொண்ட மாநிலமாக விளங்கும் சிலாங்கூரில், மக்களின் வாழ்க்கைத் தரம் மிக உயர்ந்த நிலையில் உள்ளது.

 சொல்லியல் 

சிலாங்கூர் எனும் சொல்லின் தோற்றத்தைப் பற்றிய விவரங்கள் வரலாற்றில் அதிகமாகத் தெரியவில்லை. ஆனால், ‘சிலாங்காவ்’ எனும் சொல்லிலிருந்து சிலாங்கூர் எனும் சொல் வந்திருக்கலாம் என்று வரலாற்று அறிஞர்கள் கருதுகின்றனர். ‘சிலாங்காவ்’ (மலாய்: Selangau), என்பது ஒரு வகையான பூச்சியைக் குறிப்பதாகும். சிலாங்கூர் ஆற்றின் வட மேற்குப் பகுதிகளில் இந்தப் பூச்சியினம் அதிகமாகக் காணப்படுகின்றது. ‘சிலாங்’ (மலாய்: Selang), ‘ஊர்’ எனும் சொற்களில் இருந்து சிலாங்கூர் எனும் சொல் வந்து இருக்கலாம் என்றும் சிலர் கருதுகின்றனர்.

‘சிலாங்’ என்பது மலாய்ச் சொல். ‘ஊர்’ என்பது தமிழ்ச் சொல். ‘சிலாங்’ என்றால் நீரிணை. ‘ஊர்’  என்றால் ஒரு நிலப்பகுதி. இதைத் தவிர, இன்னும் ஒரு நியாயமான சொல்லியல் நியதியும் இருக்கின்றது.

 மூங்கில் காடுகள் 

’சிலா’ ‘ங்கோர்’ (மலாய்: Sela), (மலாய்: ngor) எனும் இரு மலாய்ச் சொற்களில் இருந்தும் சிலாங்கூர் எனும் சொல் வந்து இருக்கலாம் என்றும் சொல்லப் படுகின்றது. ‘சிலா’ எனும் சொல் ஒரு நில இடுக்கைக் குறிப்பதாகும். ‘ங்கோர்’ எனும் சொல் மூங்கிலைக் குறிப்பதாகும்.

முன்பு காலத்தில் சிலாங்கூர் ஆற்றின் கரையோரங்களில் நிறைய மூங்கில் காடுகள் இருந்தன. அதனால், அப்படியும் பெயர் வந்து இருக்கலாம் என்றும் சொல்கின்றார்கள். 1301 லிருந்து 1400 வரை சிங்கப்பூரை ஆட்சி செய்த ஸ்ரீ பாதுக்கா மகாராஜா என்பவர் சிலாங்கூரை ஆட்சி செய்து வந்தார். அவருடைய ஆட்சியில் சிலாங்கூர் சமர்லிங்கா ([[மலாய் மொழி: Samarlinga) என்று அழைக்கப்பட்டது.

சீனத் தளபதி செங் ஹோ 1400-களில் சிலாங்கூர் மாநிலத்திற்கு வருகை புரிந்துள்ளார். அவர் தன்னுடைய பயணக் குறிப்புகளில் கிள்ளான் ஆறு, சிலாங்கூர் டாராட் (Selangor Darat) எனும் சொற்களைப் பயன்படுத்தி உள்ளார் என்பது குறிப்பிடத்தக்கது.Kuala Selangor District Council: Latar Belakang Kuala Selangor (Malay)  Retrieved February 10, 2012.

 வரலாறு 
15ஆம் நூற்றாண்டில் சிலாங்கூர் மாநிலத்தை மலாக்கா சுல்தானகம் ஆட்சி செய்து வந்தது. 1511-இல் போர்த்துகீசியர்களிடம் மலாக்கா வீழ்ச்சி அடைந்தது. அதன் பின்னர், மலாக்காவையும் அதைச் சார்ந்த நிலப்பகுதிகளையும் ஆட்சி செய்வதற்கு ஜொகூர் அரசு, அச்சே அரசு, சயாமிய அரசு, போர்த்துகீசியர்கள், டச்சுக்காரர்கள், போன்றவர்கள் போட்டி போட்டனர்.

 பூகிஸ்காரர்கள் வருகை 

இந்தக் கட்டத்தில் சிலாங்கூரின் பல பகுதிகளில் ஈயம் இருப்பது கண்டிபிடிக்கப்பட்டது.Selangor's history dates to the 16th century, when rich tin deposits were found in the region.  இதுவும் சிலாங்கூரைக் கைப்பற்றுவதற்கு ஒரு தூண்டுகோலாக அமைந்தது. 1641-இல் போர்த்துகீசியர்களிடமிருந்து மலாக்காவை டச்சுக்காரர்கள் கைப்பற்றினர். அவர்கள் சுலாவாசித் தீவிலிருந்து பூகிஸ் மக்களைச் சிலாங்கூருக்கு கொண்டு வந்தனர்.

இந்தப் பூகிஸ்காரர்கள் தான் இப்போதைய சிலாங்கூர் சுல்தானகத்தை அமைத்தவர்கள் ஆகும். அப்போது சிலாங்கூரின் முதல் தலைநகரமாகக் கோலா சிலாங்கூர் இருந்தது. 1766-இல் கோலா சிலாங்கூர் அமைக்கப்பட்டது.

அதற்கு முன்னர் சிலாங்கூரின் பல்வேறு பகுதிகளில் மினாங்கபாவு இனத்தவர் இருந்தனர். பூகிஸ்காரர்களின் வருகையால் மினாங்கபாவு மக்கள், நெகிரி செம்பிலான் மாநிலப் பகுதிகளுக்குப் புறம் தள்ளப்பட்டனர். மினாங்கபாவு மக்கள், இந்தோனேசியாவின் சுமத்திரா தீவிலிருந்து குடியேறியவர்கள். அவர்கள் சிலாங்கூரில் 100 ஆண்டுகளுக்கும் மேலாக அதிகாரத்திலிருந்து வந்தனர்.

 இரகசிய கும்பல்கள் 
-
19ஆம் நூற்றாண்டில் சிலாங்கூர் மாநிலத்தில் பெரிய அளவிலான பொருளாதார மாற்றங்கள் ஏற்பட்டன. ரப்பர் உற்பத்தியில் உயர்வு, பெருமளவில் ஈயக் கனிவள இருப்பு போன்றவை சிலாங்கூர் மாநிலத்தின் அரசியலிலும் மாற்றங்களை ஏற்படுத்தின.  இருப்புகள் சீனர்களை அதிகமாகக் கவர்ந்தன. ஆயிரக்கணக்கான சீனர்கள் சீனாவிலிருந்து குடியேறினர்.

இவர்கள் சிலாங்கூரில் தங்களுக்குள் இரகசிய கும்பல்களை உருவாக்கிக் கொண்டனர். சிலாங்கூரின் நிலப்பகுதிகளின் பிரபுகளாக இருந்தவர்களுடன் இணைந்து கொண்ட இரகசிய கும்பல்கள் ஈயச் சுரங்கங்களைத் தங்களின் கட்டுப்பாட்டிற்குள் கொண்டு வந்தனர்.

 சமூக, பொருளாதாரப் பேரழிவுகள் 

இந்த ரகசிய கும்பல்கள் வன்முறைகளில் ஈடுபட்டு சிலாங்கூரில் சமூக, பொருளாதாரப் பேரழிவுகளை ஏற்படுத்தின. இது பிரித்தானியர்களின் அடக்கி ஆளும் தன்மைக்கு வழிகோலியது. பிரித்தானியர்கள் அந்த வாய்ப்புகளை நன்கு பயன்படுத்திக் கொண்டனர். அதன் விளைவாக 1874-இல் சிலாங்கூர் சுல்தான் ஒரு பிரித்தானிய ஆளுநரை ஏற்றுக் கொள்ள வேண்டிய கட்டாய நிலைமையும் ஏற்பட்டது.

பிரித்தானியர்கள் உருவாக்கிய ஒரு நிலைத்தன்மையினால் சிலாங்கூர் மீண்டும் வளம் பெற்றது. 1896-இல் பிராங்க் சுவெட்டன்காம் என்பவர் சிலாங்கூரின் பிரித்தானிய ஆளுநராக இருந்தார். அவர் சிலாங்கூரை மலாய் மாநிலங்களின் கூட்டமைப்பில் () இணைத்தார். அந்த அமைப்பில் ஏற்கனவே நெகிரி செம்பிலான், பேராக், பகாங் மாநிலங்கள் உறுப்பியம் பெற்று இருந்தன. அந்த அமைப்பின் தலைநகரம் கோலாலம்பூரில் இருந்தது.

 கோலாலம்பூரை சிலாங்கூர் தாரை வார்த்தது 

மலாய் மாநிலங்களின் கூட்டமைப்பு 1948 -இல் மலாயா கூட்டமைப்பு மாநிலங்கள் உருவாக்கம் பெற்றது. 1957 -இல் மலேசியா [[மலேசிய விடுதலை|சுதந்திரம் பெற்று 1963 -இல் மலேசியா எனும் புதுப்பெயர் பெற்றது. அந்தக் கட்டத்தில் கோலாலம்பூர் மாநகரம் மலேசியாவிற்கும் சிலாங்கூர் மாநிலத்திற்கும் ஒரே தலைநகரமாக விளங்கியது.

1974 -இல் மலேசியக் கூட்டரசு அரசாங்கத்திற்கு சிலாங்கூர் மாநிலம் கோலாலம்பூரை ஒரு கூட்டரசு பிரதேசமாகத் தாரை வார்த்துக் கொடுத்தது. தன்னுடைய அன்புக்கு பாத்திரமான கோலாலம்பூரை கையெழுத்திட்டு எழுதிக் கொடுக்கும் போது, அந்தச் சமயத்தில் சிலாங்கூர் சுல்தான் சலாவுதீன் கண்ணீர் விட்டு அழுததாகவும் சொல்லப்படுகிறது.

 சிலாங்கூர் மண்ணில் புத்ராஜெயா 

அதன் நினைவாக சிலாங்கூர்-கூட்டரசு பிரதேச எல்லையில் ஓர் அழகிய வளை விதானவழி (Archway) உருவாக்கப்பட்டது. அதற்கு கோத்தா டாருல் ஏசான் (Kota Darul Ehsan) என்றும் பெயர் சூட்டப்பட்டது. இந்த வளை விதானவழி பெட்டாலிங் ஜெயா மாநகருக்கும் பங்சார் நகரப் பகுதிக்கும் இடையில் கோலாலம்பூர் கிள்ளான் நெடுஞ்சாலையில் மிகக் கம்பீரமாக அமைந்து உள்ளது.

அதன் பின்னர், சிலாங்கூர் மாநிலத்தின் தலைநகரம் சா ஆலாமிற்கு மாற்றம் செய்யப்பட்டது. 2001-ஆம் ஆண்டில் புத்ராஜெயா எனும் மற்றொரு கூட்டரசு பிரதேசத்தை உருவாக்கத் தீர்மானம் செய்யப்பட்டது. மறுபடியும் சுல்தான் சலாவுடிதீனிடம் அனுமதி கோரப்பட்டது.

அதற்கும் அவர் சம்மதம் தெரிவித்தார். அந்த வகையில், சிலாங்கூர் மாநிலத்தின் இரு பெரிய நிலப் பகுதிகள் கோலாலம்பூர் கூட்டாட்சி  அரசாங்கத்திற்கு எழுதிக் கொடுக்கப்பட்டு உள்ளன.

பொருளாதாரம்
 வேலை வாய்ப்புகள் 

மலேசியாவிலேயே அதிக மக்கள்தொகை கொண்ட மாநிலம் சிலாங்கூர். கிள்ளான் பள்ளத்தாக்கில் மட்டும் பல இலட்சம் பேர் வாழ்கிறார்கள். சிலாங்கூர் மாநிலம் தீபகற்ப மலேசியாவின் நடுமையத்தில் இருப்பதால் அதற்குத் தொழில்துறையில் துரித வளர்ச்சி அடைவதற்கு மிகச் சிறப்பான வாய்ப்புகள் கிடைக்கின்றன.

உள்ளூர் வெளிநாட்டவர்களுக்கு வேலை வாய்ப்புகள் அதிகமாக உருவாக்கித் தரப்படுகின்றன. இந்தோனேசியா, பிலிப்பீன்சு, வியட்நாம், மியன்மர், வங்காள தேசம், இந்தியா, பாகிஸ்தான், நேபாளம், சீனா, கம்போடியா, இலங்கை போன்ற நாடுகளிலிருந்து இலட்சக்கணக்கான பேர் வந்து வேலை செய்கின்றனர்.

இந்தோனேசியாவிலிருந்து கள்ளத்தனமாக வந்து வேலை செய்பவர்களின் எண்ணிக்கையும் அதிகரித்து வருகிறது. மலேசியாவிற்குள் கள்ளத்தனமாக வருபவர்களின் எண்ணிக்கை நாளுக்கு நாள் அதிகரித்து வருவதால், எதிர்காலத்தில் அந்த நிலைமை நாட்டின் பாதுகாப்பிற்கு மருட்டலாக அமையும் என்று எதிர்க்கட்சிகளின் தலைவர்கள் வருத்தம் தெரிவித்துள்ளனர்.

 மக்கள்தொகை புள்ளி விவரங்கள் 

2023-ஆம் ஆண்டின் புள்ளிவிவரங்களின்படி சிலாங்கூர் மாநிலத்தின் மக்கள்தொகை 7,214,400. இதில் 55.7 விழுக்காட்டினர் மலாய்க்காரர்கள்; 27.8 விழுக்காட்டினர் சீனர்கள்; 13.3 விழுக்காட்டினர் இந்தியர்கள்; 6 விழுக்காட்டினர் மற்றவர்கள். இதில் வெளிநாட்டிலிருந்து வந்து வேலை செய்பவர்களும்; வெளிநாட்டு நிரந்தரவாசிகளும் சேர்க்கப்படவில்லை.

இனக்குழுக்கள்

2020 புள்ளி விவரங்கள்
இனக்குழுமக்கள் தொகை201020152020 மலாயர் 2,814,597  51.14%  3,069,100  52.24%   இதர பூமிபுத்ராக்கள்  62,657  1.14% 77,500  1.32%   பூமிபுத்திரா மொத்தம்  2,877,254  52.48%  3,146,600  53.56%  3,895,880  55.70% சீனர்  1,441,774  27.6% 1,499,400 25.52%  1,756,181   25.11% இந்தியர்   679,130  12.5% 712,000 12.12%  726,017  10.38% மற்றவர்  42,163  0.80%  41,400  0.72%   52,357  0.75%  மொத்த மலேசியர்  5,040,321  92.20%  5,399,400  91.92%  6,430,435  91.94% மலேசியர் அல்லாதவர்  421,820 6.82% 474,700  8.08%  563,988  8.06% மொத்தம் 5,462,141 100.00% 5,874,100  100.00%   6,994,423  100%

2010 புள்ளி விவரங்கள்

நிலைமாவட்டங்கள்மக்கள்தொகை 2010 புள்ளி விவரங்கள்1பெட்டாலிங் மாவட்டம்1,782,3752உலு லங்காட் மாவட்டம்1,141,8803கிள்ளான் மாவட்டம்848,1494கோம்பாக் மாவட்டம்682,9965கோலா லங்காட் மாவட்டம்222,2616சிப்பாங் மாவட்டம்212,0507கோலா சிலாங்கூர் மாவட்டம்210,4068உலு சிலாங்கூர் மாவட்டம்205,0499சபாக் பெர்ணம் மாவட்டம்106,158

 நகரங்களின் மக்கள்தொகை 

நிலைநகரம்மக்கள் தொகை 20101சுபாங் ஜெயா1,553,5892கிள்ளான்1,113,8513அம்பாங் ஜெயா804,9014சா ஆலாம்671,2825பெட்டாலிங் ஜெயா638,5166செராஸ்601,5347காஜாங்448,2438செலாயாங் பாரு265,2979ரவாங்194,57710தாமான் குட்வூட்157,967
மதம்

 அரசியல் 
அரசியலமைப்பு சட்டப்படி சிலாங்கூர் மாநிலத்தின் மன்னராகச் சுல்தான் சராபுதீன் இட்ரிஸ் சா அவர்கள் 2010-ஆம் ஆண்டிலிருந்து பொறுப்பில் இருக்கின்றார். பாக்காத்தான் அரப்பான் கூட்டணியைச் சேர்ந்த டத்தோ ஸ்ரீ அமிருதீன் சாரி முதலமைச்சராகப் பதவி வகிக்கின்றார். சிலாங்கூர் மாநில சட்டமன்றத்தின் எதிர்க்கட்சித் தலைவராக அசுமின் அலி இருக்கின்றார். இவர் பெரிக்காத்தான் நேசனல் கட்சியைச் சேர்ந்தவர்.

 சிலாங்கூர் மாநில சட்டமன்றம் 2023

சிலாங்கூர் மாநில சட்டமன்றம் ஒரு நாடாளுமன்றத்தைப் போல இயங்குகிறது. மாநில சட்டமன்றம், சிலாங்கூர் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத்தேர்தல் மூலமாகத் தேர்ந்தெடுக்கப்படுகின்றனர். ஒரு சட்டமன்ற உறுப்பினரின் பதவிகாலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை சட்டசபை கலைக்கப்பட வேண்டும்.

 300pxகூட்டணி தலைவர் நிலைப்பாடு இடங்கள் 2023 சிலாங்கூர் மாநிலத் தேர்தல்தற்போதுபாக்காத்தான் அரப்பான்பாரிசான் நேசனல்அமிருதீன் சாரி அரசாங்கம்3434 பெரிக்காத்தான் நேசனல்காலி எதிர்க்கூட்டணி2222பெரும்பான்மை1212

 சிப்பாங் அனைத்துலக விமானநிலையம் 

 நிர்வாகம் 
 மாவட்டங்களின் பட்டியல் 
சிலாங்கூர் 9 நிர்வாக மாவட்டங்களாகப் பிரிக்கப்பட்டுள்ளது.

 கோம்பாக் மாவட்டம்
 உலு லங்காட் மாவட்டம்
 உலு சிலாங்கூர் மாவட்டம்
 கிள்ளான் மாவட்டம் / கிள்ளான் துறைமுகம் (முன்பு போர்ட் சுவெட்டன்காம்)
 கோலா லங்காட் மாவட்டம்
 கோலா சிலாங்கூர் மாவட்டம்
 பெட்டாலிங் மாவட்டம்
 சபாக் பெர்ணம் மாவட்டம்
 சிப்பாங் மாவட்டம்

 உள்ளாட்சி மன்றங்கள் 
சிலாங்கூர் மாநிலத்தில் 12 உள்ளாட்சி மன்றங்கள் உள்ளன. அவையாவன:

 அம்பாங் ஜெயா நகராட்சி (ந)Portal Rasmi Majlis Perbandaran Ampang Jaya (MPAJ)
 உலு சிலாங்கூர் (ந)
 காஜாங் (ந)Majlis Perbanadaran Kajang (MPKj)
 கிள்ளான் (ந)
 கோலா லங்காட் (ந)
 கோலா சிலாங்கூர் (ந)
 பெட்டாலிங் ஜெயா (மா)
 சபாக் பெர்ணம்The Sabak Bernam Local Authority was first known as the Sabak Bernam District Council.
 செலாயாங் (ந)Majlis Perbanadaran Selayang (MPS)
 சிப்பாங் (ந)
 சா ஆலாம் மாநகராட்சி (மா)
 சுபாங் ஜெயா மாநகராட்சி (மா)

 சுற்றுலா இடங்கள் 
 I-City - சா ஆலாம்
 மலேசிய விலங்கியல் பூங்கா - National Zoo of Malaysia - 4,000 வனவிலங்குகள்Zoo Negara Malaysia is managed by the Malaysian Zoological Society, a non-governmental organization established to create the first local zoo for Malaysians. 
 சிப்பாங் பார்முலா 1 கார் பந்தய திடல் - Formula One Malaysian Grand PrixEvery year, the fastest drivers in the world visit Malaysia to compete in the Malaysian Formula One Grand Prix. 
 சன்வே லாகூன் - Sunway Pyramid
 ஸ்ரீ கெம்பாங்கான் - தெ மைன்ஸ் - The Mines Wonderland Sri Kembangan
 நீர் விளையாட்டு மையம் - Wet World Water Park in Shah Alam
 பத்துமலை கோயில் - Batu Caves 
 சா ஆலாம் நீல பள்ளிவாசல் - Shah Alam's Blue Mosque
 சா ஆலாம் காட்சியகம் - Shah Alam Gallery
 ஹை 5 - High 5 Bread Town
 சிலாங்கூர் நூலகம் - Selangor State Library
 சுல்தான் அப்துல் அஜீஸ் அரச காட்சியகம் - Sultan Abdul Aziz Royal Gallery
 ஆலாம் சா அரண்மனை - Alam Shah Palace
 கெத்தாம் நண்டுத்தீவு - Crab Island (Pulau Ketam) Klang
 கடல்கரைகள் - Bagan Lalang, Sepang Gold Coast, Batu Laut Beach and Morib Beach 
 கோலா சிலாங்கூர் மின்மினிப் பூச்சிகளின் சரணாலயம் -  Firefly Sanctuary, Kuala Selangor Nature Park
 புக்கிட் செராக்கா மலேசிய தாவர பூங்கா - Malaysia Agriculture Park Bukit Cerakah
 காமன்வெல்த் வனப் பூங்கா - Commonwealth Forest Park and Forest Research Institute of Malaysia (FRIM) 
 அம்பாங் வன காப்பகம் - Ampang Forest Reserve
 கஞ்சிங் வனப் பூங்கா - Kanching Recreational Forest
 டெம்பிளர் பூங்கா - Templer Forest
 1 உத்தாமா - 1 Utama Bandar Utama
 தெ கர்வ் - The Curve
 இக்கானோ -  Ikano Power Centre
 இக்கியா - IKEA Mutiara Damansara
 துரோப்பிக்கானா - Tropicana City Mall
 சுபாங் பேரட் - Subang Parade

 கல்வி 
 தேசிய பல்கலைக்கழகங்கள் 

பெயர்சுருக்கம்உருவாக்கம்இடம்தேசிய இசுலாமிய பல்கலைக்கழகம்IIUM1983கோம்பாக்மாரா தொழில்நுட்ப பல்கலைக்கழகம்UiTM1999சா ஆலாம்மலேசிய தேசிய பல்கலைக்கழகம்UKM1970பாங்கிமலேசிய புத்ரா பல்கலைக்கழகம்UPM1971செர்டாங்

 தனியார் பல்கலைக்கழகங்கள் 

பெயர்சுருக்கம்உருவாக்கம்இடம்Al-Madinah International UniversityMEDIU2006சா ஆலாம்Binary University College of Management and EntrepreneurshipBUCME1984பூச்சோங்CITY University College of Science and TechnologyCITY UC1984பெட்டாலிங் ஜெயாCyberjaya University College of Medical SciencesCUCMS2005சைபர் ஜெயாUniversity of SelangorUNISEL1999பெஸ்தாரி ஜெயா, ஷா ஆலாம்International University College Of NursingIUCN2009பெட்டாலிங் ஜெயாInternational University College Of Technology TwintechTWINTECH1994பாங்கிInfrastructure University Kuala LumpurIUKL1973காஜாங்Limkokwing University of Creative TechnologyLUCT1992சைபர் ஜெயாMalaysia University of Science and TechnologyMUST2000பெட்டாலிங் ஜெயாManagement and Science UniversityMSU2002ஷா ஆலாம்Masterskill University College of Health SciencesMASTERSKILL1997செராஸ்Multimedia UniversityMMU1994சைபர் ஜெயாSEGi UniversitySEGi1977கோத்தா டாமன்சாராSelangor International Islamic University CollegeKUIS1995பாங்கிSunway UniversitySYUC1987சுபாங் ஜெயாTaylor's UniversityTAYLOR1969சுபாங் ஜெயாTenaga Nasional UniversityUNITEN1976காஜாங்Tun Abdul Razak UniversityUNIRAZAK1998பெட்டாலிங் ஜெயாUniversiti Tunku Abdul RahmanUTAR2002துங்கு அப்துல் ரகுமான் பல்கலைக்கழகம்UOW Malaysia KDU University CollegeUOWMKDU1983டாமன்சாரா உத்தாமா

 அனைத்துலக பல்கலைக்கழகங்கள் 

பெயர்சுருக்கம்உருவாக்கம்இடம்பூர்வீகம்Monash UniversityMonash1998சுபாங் ஜெயாஆஸ்திரேலியாUniversity of WollongongUOW1975சுபாங் ஜெயாஆஸ்திரேலியாUniversity of NottinghamUNMC2000செமினிபிரிட்டன்

 உடல்நல பராமரிப்பு 
சிலாங்கூரில் உள்ள முக்கிய மருத்துவமனைகள்:

அரசு மருத்துவமனைகள்

 காஜாங் மருத்துவமனை
 செர்டாங் மருத்துவமனை
 சுங்கை பூலோ மருத்துவமனை
 துங்கு அம்புவான் ரஹீமா மருத்துவமனை
 செலாயாங் மருத்துவமனை http://hselayang.moh.gov.my/
 அம்பாங் மருத்துவமனை http://hampg.moh.gov.my/dev/ 
 பந்திங் மருத்துவமனை
 துங்கு அம்புவான் ஜெமா, சபாக் பெர்ணம் http://htaj.moh.gov.my/web/ 
 தஞ்சோங் காராங் மருத்துவமனை
 கோலாகுபுபாரு மருத்துவமனை http://hkkb.moh.gov.my/v3/ தனியார் மருத்துவமனைகள்

 அசுந்தா மருத்துவமனை
 சுபாங் ஜெயா மருத்துவ மையம்
 சன்வே மருத்துவ மையம்

 பல்லூடகம் 
சிலாங்கூரில் பல வானொலி நிலையங்களும் தொலைக்காட்சி நிலையங்களும் இலவச சேவைகளை வழங்கி வருகின்றன. அவற்றின் விவரங்கள்;
 தொலைக்காட்சி 
 மலேசிய வானொலி தொலைக்காட்சி (RTM)
 TV1 (மலேசியா)|TV1
 TV2 (மலேசியா)|TV2
 TVi
 TV AlHijrah
 Media Prima
 TV3 (மலேசியா)|TV3
 ntv7
 8TV (மலேசியா)|8TV
 TV9 (மலேசியா|TV9

துணைக்கோள தொலைக்காட்சி
 ஆஸ்ட்ரோ|Astro

இணையத் தொலைக்காட்சி
 TVSelangor
 Asia News Network|ANN

 வானொலி 
பல வானொலி நிலையங்கள் இலவச சேவைகளை வழங்கி வருகின்றன. அனைத்தும் எப்.எம். அலைவரிசையில் ஒலிபரப்பு செய்கின்றன. அவற்றின் விவரங்கள்:

அரசாங்க ஒலிபரப்புகள்

 Klasik Nasional (98.3)
 Muzik FM (95.3)
 Ai FM (106.7)
 Traxx FM (100.1)
 மின்னல் எப்.எம் (96.3) தமிழ் ஒலிபரப்பு
 Asyik FM (91.1) 
 Selangor FM (100.9)
 KLFM (97.2)
 Pahang FM (107.5)தனியார் வானொலி நிலையங்கள்

 Era (103.3)
 Sinar FM (96.7)
 XFM (103.0) 
 Hot FM (97.6)
 Suria FM (105.3) 
 Best104 (104.1)
 Hitz.fm (92.9) 
 Mix FM (94.5)
 Lite FM (105.7)  Red FM (104.9)
 Fly FM (95.8)
 BFM (89.9)
 Capital FM (88.9)
 988 (98.8)
 My FM (101.8)
 One FM (88.1) 
 THR (99.3) தமிழ் ஒலிபரப்பு

 செய்தித்தாட்கள் 

சிலாங்கூரில் வெளியாகும் செய்தித்தாட்கள்:
 Berita Harian (மலேசிய மொழி)
 Utusan Malaysia (மலேசிய மொழி)
 Kosmo! (மலேசிய மொழி)
 Harian Metro (மலேசிய மொழி)
 Sinar Harian (மலேசிய மொழி)
 Selangor Kini (மலேசிய மொழி)
 New Straits Times (ஆங்கிலம்)
 The Star (ஆங்கிலம்)
 The Malay Mail (ஆங்கிலம்) The Sun (ஆங்கிலம்)
 Nanyang Siang Pau (சீனம்)
 Sin Chew Jit Poh (சீனம்)
 China Press (சீனம்)
 மலேசிய நண்பன் (தமிழ்)
 தமிழ் மலர்  (தமிழ்)
 மக்கள் ஓசை  (தமிழ்)
 Harakah (மலேசிய மொழி/ஆங்கிலம்)

 மேற்கோள்கள் 

 வெளி இணைப்புகள் 
 சிலாங்கூர் மாநில அதிகாரப்பூர்வ இணையத்தளம்
 சிலாங்கூர் தொடர்வண்டிச் சேவை
 சிலாங்கூர் மாநில வரைபடம்
 சிலாங்கூர் மாநில வரலாறு

பகுப்பு:மலேசிய மாநிலங்கள்
பகுப்பு:சிலாங்கூர்

பகுப்பு:மலாக்கா நீரிணை